Háj (okres Turčianske Teplice)

**Háj** je obec na Slovensku v okrese Turčianske Teplice.

## Polohopis
Obec Háj sa nachádza  od kúpeľného mesta Turčianske Teplice smerom na zimnú rekreačnú oblasť Čremošné. 

## Názov
Názov *Háj* nesie obec podľa hájov, ktorých bolo na okolí veľa.

**Vývin názvu obce** 

* 1264 – *Hai* (prvá písomná zmienka)
* 1773, 1786 – *Haj*
* 1808 – *Háj, Hoj*
* 1863 – 1907 – *Háj*
* 1913 – *Turócliget*
* 1920 – *Háj*

## Obyvateľstvo

## Kultúra a zaujímavosti
### Pamiatky
* Rímskokatolícky kostol sv. Kozmu a Damiána, trojloďová gotická stavba s pravouhle ukončeným presbytériom a predstavanou vežou z rokov 1381-1454. Z pôvodných prvkov sa zachovali valené klenby s hrebienkovými lunetami, gotické pastofórium a dve bohato profilované ostenia portálov. Oltár je barokový zo 17. storočia, kazateľnica z 18. storočia. Z tohto kostola pochádza gotická socha Madony s Ježiškom na polmesiaci, dielo žiaka Majstra Pavla z Levoče, pochádzajúceho pravdepodobne z Turca, datovaná do začiatku 16. storočia. Dnes sa nachádza v zbierkach Slovenského národného múzea v Martine. Na kostole sa zachovali slnečné hodiny. Kostol má hladké fasády, veža je lemovaná nárožným kvádrovaním a ukončená zvonovitou helmicou.

* Evanjelický kostol, jednoloďová barokovo-klasicistická stavba s rustikálnymi prvkami so segmentovo ukončeným presbytériom a vežou tvoriacou súčasť jej hmoty z rokov 1819-1821. Vnútorný priestor je krytý pohľadovým trámovým stropom, nachádza sa tu protestantská empora s organom. Oltár z roku 1820 zobrazuje Krista v Getsemanskej záhrade. K zariadeniu kostola patrí aj pôvodná kazateľnica a krstiteľnica. Prvým evanjelickým farárom v Háji bol od roku 1560 Tomáš Čudlík. Až do roku 1710 využívali evanjelici starý gotický kostol. V rámci protireformácie bol miestny evanjelický farár Andrej Bázlik vyhnaný. K obnoveniu cirkevného života došlo až po Tolerančnom patente z roku 1781. Prvým farárom obnoveného zboru bol  Jozef Alexander Labát. Ako farár tu pôsobil aj otec otec Karola Holubyho, Jozef Holuby.

súbor:Háj2.jpg|Kostol sv. Kozmu a Damiána
súbor:Háj1.jpg|Evanjelický kostol


## Občianska vybavenosť
V Háji sa nachádzajú dva obchody, pohostinstvo, knižnica, kultúrny dom, ihrisko a hasičská zbrojnica.

* **Infraštruktúra:**
** Plynofikácia: áno
** Vodovod obecný: áno
** Kanalizácia a ČOV: áno
* Futbalové ihrisko
* Materská škola

## Doprava
Háj je prístupný autom z Turčianskych Teplíc smerom na Čremošné. Autobus chodí do obce rovnako na linke Turčianske Teplice – Háj – Čremošné.

Najbližšie železničné spojenie je v Turčianskych Tepliciach.

Cez obec prechádza žltá cyklistická trasa z Turčianskych Teplíc do Žarnovickej doliny.

## Osobnosti obce
### Rodáci
* Ján Murgaš (* ? – † ?), evanjelický kňaz, náboženský spisovateľ
* Dávid Láni (* 1618 – † 1669), evanjelický kňaz, náboženský spisovateľ a cirkevný hodnostár
* Karol Holuby (* 1826 – † 1848), účastník slovenského povstania v roku 1848
* Michal Dérer (* 1847 – † 1915), hutnícky inžinier, pedagóg
* Juraj Babka (* 1868 – † 1942), pedagóg, osvetový pracovník, včelár

### Pôsobili tu
*Mikuláš Nigríni (* ? – † 1686), evanjelický kňaz, pedagóg
* Tobiáš Masník (* 1640 – † 1697), spisovateľ, učiteľ a evanjelický kňaz

## Referencie

## Iné projekty

## Externé odkazy
* Oficiálna stránka obce
* Apsida.sk- profil gotického kostola


Kategória:Obce okresu Turčianske Teplice